થોડા દિવસ બાદ મણિનગરનાં સત્યમ ટાવરની ગલીમાં બે અજાણ્યા યુવક અને યુવતી મોં પર રૂમાલ બાંધી આવ્યાં હતાં અને યુવતીને વીડિયો વાઈરલ કરવાની ધમકી આપીને નહેરૂનગર પાસે લીધેલાં મોબાઈલ અને પર્સ પરત આપી દીધાં હતાં. એ વખતે આવનાર શખ્સો અને યુવતી બળજબરીપૂર્વક પીડિત યુવતીને ડાબા ખભા પર ઇન્જેક્શન આપી ફરાર થઈ ગયાં હતાં. બે દિવસ પહેલાં પીડિત યુવતી ઈસનપુરની કોન્ફી હોટલ પાસેથી ચાલતાં જતી હતી ત્યારે ત્રણ અજાણ્યા ઈસમ કારમાં આવ્યા હતા. સ્પ્રે છાંટીને પ્રિયાને ગાડીમાં ખેંચી તેનાં શરીરે અડપલાં કર્યાં હતાં. આ બધું ગૌરવ કરાવે છે તેમ કહી અજાણ્યા ઈસમો પ્રિયાને જયમાલા રોડ પર ઉતારીને ફરાર થઇ ગયા હતા. આ ઘટના અંગે યુવતીએ તેનાં માતા-પિતાને વાત કરતાં તેઓ દ્વારા અભયમ હેલ્પલાઈનની મદદ લેવામાં આવી હતી. અભયમની ટીમ તેને લઈને ઇસનપુર પોલીસ સ્ટેશનમાં ફરિયાદ નોંધાવવા લઇ જતાં પોલીસે યુવતીની ફરિયાદ નોંધી હતી, પરંતુ બનાવની શરૂઆત સેટેલાઈટ પોલીસ સ્ટેશન વિસ્તારમાં થઇ હોઈ ફરિયાદ સેટેલાઈટ પોલીસ સ્ટેશન ટ્રાન્સફર કરવામાં આવી છે. સેટેલાઈટ પોલીસે વૃષભ, યામિની, ગૌરવ દાલમિયા સહિતના લોકો સામે અપહરણ, બળાત્કાર, આઈટી એક્ટ હેઠળ ગુનો નોંધીને તપાસ શરૂ કરી છે. જો કે, માનવતાને શર્મસાર કરતાં આ બનાવને પગલે સમગ્ર શહેરમાં ભારે ચકચાર મચી ગઇ છે.